section_heading: Povijest
paragraph_text: PCI je odmah našla primjenu u poslužiteljima, zamijenivši MCA i EISA sabirnicu (koje su do tada bile jedini logičan izbor za poslužitelje). Za stolna računala PCI je sporo potiskivala VLB sabirnicu, i nije se dogodio značajniji pomak do kraja 1994. i druge generacije Pentium baziranih osobnih računala. Do 1996. VLB sabirnica je odbačena kao neperspektivna, tako da su proizvođači prihvatili PCI sabirnicu čak za računala starije generacije (486). ISA se rabila paralelno s PCI sabirnicom do 2000. godine.